# Bī-choân Liông

|  |
| --- |
| **Bī-choân Liông** |
| tóng-àn:Wei Chuan Dragons logo.png |
| Só͘-sio̍k liân-bêng | Tiong-hôa Chit-gia̍p Pāng-kiû Tāi Liân-bêng |
| Kiû-thoân hoat-jîn | Kiōng-hiáng Pāng-kiû Kó͘-hūn Iú-hān Kong-si |
| Sêng-li̍p sî-kan | 1989 nî 1 goe̍h 1 hō |
| Kiat-sok sî-kan |  |
| Le̍k-sú | Bī-choân Iá-kiû-tūi (1978 nî — 1989 nî) Bī-choân Liông (1990 nî — 1999 nî, 2019 nî —) |
| Só͘-chai-tē | Tâi-pak-chhī |
| Chú-tiôⁿ | Tâi-pak Chhī-li̍p Thian-bú Iá-kiû-tiôⁿ |
| Tūi-hùn |  |
| Ióng-iú-chiá | Téng-li̍p Khai-hoat Si̍t-gia̍p (Téng-sin Chi̍p-thoân) |
| Léng-tūi | Teng Tiōng-hūi |
| Chóng-kàu-liān | Ia̍p Kun-chiong |
| Siōng-bóe chi̍t-ê léng-tūi | {{{last\_leader}}} |
| Siōng-bóe chi̍t-ê chóng-kàu-liān | {{{last\_manager}}} |
| Liân-bêng koan-kun | {{{league\_champs}}} |
| {{{series}}} koan-kun | {{{series\_champs}}} |
| {{{series2}}} koan-kun | {{{series2\_champs}}} |
| Kùi-koan-kun | (6)* 1990 ē
* 1991 téng
* 1996 ē
* 1997 ē
* 2023 ē
* 2026 téng
 |
| Nî-tō͘ chóng-koan-kun | (5)* 1990
* 1997
* 1998
* [[1999 nî Tiong-hôa Chit-pāng Chóng-koan-kun-sài
 | 1999]]- 2023
 |
| Tāi-piáu-sek | Âng-sek      |
| Koaⁿ-hong bāng-chí | www.wdragons.com/CWS |

Bī-choân Liông ê saⁿ
**Bī-choân Liông** (味全龍) sī Tiong-hôa Chit-pāng ê chi̍t ki kiû-tūi, mā-sī Tiong-chit ê chhòng-sí kiû-tūi chi-it, bat-tī 1999 nî kái-sàn, tān-sī 2019 nî iū-koh tńg-lâi Tiong-chit. Bī-choân tī 1979 nî tio̍h ū gia̍p-û iá-kiû-tūi, 1990 nî chit-pāng sêng-li̍p tio̍h chiâⁿ-chò chhòng-sí kiû-tūi chi-it, tī Chit-pāng goân-nî tio̍h the̍h-tio̍h Tiong-chit tē-1-ê chóng-koan-kun. 1999 nî Téng-sin Kok-chè Chi̍p-thoân siu-kò͘ Bī-choân, tān-sī Téng-sin bô-siōⁿ-beh kè-sio̍k keng-êng iá-kiû-tūi, Bī-choân Liông chū-án-ne kái-sàn. 2019 nî Bī-choân Liông koh-chi̍t-pái ka-ji̍p Tiong-hôa Chit-pāng, 2020 nî khai-sí tī jī-kun pí-sài, 2021 nî chèng-sek chiâⁿ-chò Tiong-hôa Chit-pāng it-kun ê tē-5-tūi, pēng-chhiáⁿ-tī tē-3-tang 2023 nî phah-pāi Rakuten Thô-oân tit-tio̍h tńg-lâi Tiong-chit í-āu ê thâu-chi̍t-ê chóng-koan-kun.

## Le̍k-sú

### Gia̍p-î Sî-kî

1979 nî, Bī-choân Khì-gia̍p kah Tiong-kok Bûn-hòa Tāi-ha̍k kap-chok, Tiong-kok Bûn-hòa Tāi-ha̍k Iá-kiû-tūi kái-cho͘ chò Bī-choân Sêng-pāng-tūi. 1988 nî, Bī-choân kah Tiong-kok Bûn-hòa Tāi-ha̍k kiat-sok ha̍p-chok, Bī-choân Sêng-pāng-tūi hō͘ Bī-choân to̍k-li̍p keng-êng.

### 1990 nî-tāi

1990 nî, Tiong-hôa Chit-pāng chhòng-li̍p, Bī-choân Sêng-pāng-tūi kái-cho͘ chò Bī-choân Liông. Bī-choân Liông tī thâu-chi̍t-tang tio̍h tit-tio̍h ē-pòaⁿ-kùi koan-kun chìn-ji̍p chóng-koan-kun-sài, pēng-chhiáⁿ í 4 : 2 phah-pāi téng-pòaⁿ-kùi koan-kun Sam-siong Hó͘, chiâⁿ-chò Tiong-hôa Chit-pāng ê thâu-chi̍t-ê chóng-koan-kun. 1991 nî, Bī-choân Liông tit-tio̍h téng-pòaⁿ-kùi koan-kun, tān-sī tī chóng-koan-kun-sài G7 su hō͘ ē-pòaⁿ-kùi koan-kun Thóng-it Sai, bô-iân jī-liân-pà. 1996 nî, Bī-choân Liông tit-tio̍h ē-pòaⁿ-kùi koan-kun, tān-sī tī chóng-koan-kun-sài 2 sèng 4 pāi koh-chi̍t-pái su hō͘ téng-pòaⁿ-kùi koan-kun Thóng-it Sai.

1997 nî, Bī-choân Liông tit-tio̍h ē-pòaⁿ-kùi koan-kun, pēng-chhiáⁿ tī chóng-koan-kun-sài í 4 : 2 phah-pāi téng-pòaⁿ-kùi koan-kun Sî-pò Eng tit-tio̍h in ê tē-jī-ê chóng-koan-kun. M̄-koh in-ūi 2-ki kùi-koan-kun kiû-tūi lóng tī lēng-gōa chi̍t-ê pòaⁿ-kùi thiām-té, jî-chhiáⁿ nî-tō͘ thâu-3-miâ lóng bô-hoat-tō͘ phah kùi-āu-sài, só͘-í Tiong-chit kā kiû-kùi kái-chò "tan-it kiû-kùi + kùi-āu thiau-chiàn-sài". 1998 nî, Bī-choân Liông í nî-tō͘ tē-3-miâ phah ji̍p-khì kùi-āu thiau-chiàn-sài, seng tò iâⁿ Thóng-it Sai, sòa--lo̍h-lâi koh phah-pāi nî-tō͘ tē-1-miâ Heng-lông Gû sêng-kong tit-tio̍h chóng-koan-kun. 1999 nî, Téng-sin Kok-chè Chi̍p-thoân kò͘-pèng Bī-choân, tān-sī Bī-choân táng-sū-tióⁿ Gūi Èng-hêng bô siōⁿ-beh kè-sio̍k keng-êng iá-kiû-tūi; Liông-tūi tī chit-nî í nî-tō͘ tē-3-miâ chìn-ji̍p kùi-āu-sài, seng tī kùi-āu thiau-chiàn-sài phah-iâⁿ Thóng-it Sai, koh tī chóng-koan-kun-sài 4 : 1 phah-pāi Hô-sìn Keng, chiâⁿ-chò sú-siōng tē-2-ki 3-liân-pà ê kiû-tūi. Liông-tūi ê sêng-chek kah Tiong-chit kî-thaⁿ kiû-thoân ê koan-chhiat, lóng hō͘ Liông-tūi kong-pò͘ kái-sàn ê ji̍t-kî thoa khah kú--ê. Hit-tang-chūn Bī-choân Liông pō͘-hūn ê kiû-oân sīm-chì chū-goān kiám-sin sì-siâⁿ, hi-bāng ē-tàng kā kiû-tūi lâu--lo̍h-lâi. Kiû-bê mā thàu-kòe bāng-lō͘ kah mûi-thé hoat-khí liân-sū kah iû-hêng té-chè bī-choân, tī kâng-nî 12 goe̍h 12 hoat-khí "Iá-kiû Bê-chiòng Tōa-iû-hêng". Tān-sī Gūi Èng-hêng iu-goân kian-chhî kái-sàn Liông-tūi, Liông-tūi chóng-kàu-liān Chhî Seng-bêng kóng: "Gūi-ka lâi--ah, chiah chai N̂g-ka ê hó."

### 2020 nî-tāi

2019 nî 8 goe̍h 17, Ka-gī Chhī-tióⁿ N̂g Bín-hūi tī "Lāu-liông Sin-liông Chhù-bī Tùi-khòng-sài (老龍新龍趣味對抗賽)" khui-kiû.
2019 nî 2 goe̍h 21, Téng-sin Chi̍p-thoân piáu-sī í-keng sêng-li̍p "Bī-choân Liông Chit-gia̍p Iá-kiû-tūi Tiû-pī-chhù", pēng-chhiáⁿ chhiáⁿ Bī-choân Liông chêng léng-tūi Jîm Tiong-kia̍t tam-jīm kò͘-būn, ka-sok kiû-tūi tiû-chó͘ ê chìn-tō͘. 4 goe̍h 17, Bī-choân Liông tī Bīn-chheh hoat-pò͘ iáⁿ-phìⁿ kong-pò͘ léng-tūi, kàu-liān-thoân miâ-toaⁿ, chóng-kàu-liān hō͘ Ia̍p Kun-chiong tam-jīm, kàu-liān hō͘ Tiuⁿ Thài-san, N̂g Kéng-liông tam-jīm. 4 goe̍h 29, Bī-choân Liông 正式提交中職加盟企劃書. 5 goe̍h 13, Tiong-chit siông-bū lí-sū-hōe thong-kòe Bī-choân Liông ê sin-chhéng. 6 goe̍h 24, keng-kòe Tiong-hôa Chit-pāng Hōe-oân Tāi-hōe khak-jīn liáu-āu oân-sêng ka-bêng thêng-sū, Bī-choân Liông chiâⁿ-chò Tiong-hôa Chit-pāng tē-gō͘-tūi, ē tī 2021 nî kiû-kùi ka-ji̍p, pēng-chhiáⁿ kè-sêng goân-pún Bī-choân kiû-thoân ê kì-lo̍k, kā Táu-la̍k Iá-kiû-tiôⁿ chò in ê hùn-liān ki-tē.

2020 nî kiû-kùi, tī jī-kun ê pí-sài í 53 sèng 31 pāi 2 hô ê chiàn-chek pâi-tī tē-it, chìn-ji̍p koan-kun-sài bīn-tùi Tiong-sìn Hiaⁿ-tī, lo̍h-bóe í 3 sèng 1 pāi tit-tio̍h jī-kun ê chóng-koan-kun.

2021 nî kiû-kùi sī in tńg--khì kàu Tiong-chit it-kun ê thâu-chi̍t-tang, Bī-choân Liông téng-pòaⁿ-kùi thiām-té, ē-pòaⁿ-kùi pâi-tī tē-saⁿ, lo̍h-bóe tī thâu-chi̍t-tang pâi-tī nî-tō͘ tē-gō͘. 2022 nî kiû-kùi, Bī-choân Liông tī jia̍t-sin-sài pâi-tī tē-it, tī téng-pòaⁿ-kùi tī tńg--khì kàu Tiong-chit liáu-āu sèng-lu̍t thâu-chi̍t-pái chhiau-kòe gō͘-siâⁿ (31 sèng 29 pāi), sui-jiân tiong-ng bat in-ūi COVID-19 chō-sêng chiâⁿ-chē chú-le̍k kiû-oân khak-chín, hó-ka-chài chiàn-chek bô lak--lo̍h-khì. Ē-pòaⁿ-kùi Bī-choân Liông bat keng-le̍k 9-liân-pāi ê khó-lâu, lo̍h-bóe in-ūi pâi-tī nî-tō͘ tē-saⁿ phah ji̍p-khì kùi-āu thiau-chiàn-sài, m̄-koh lo̍h-bóe 1 sèng 3 pāi su hō͘ ē-pòaⁿ-kùi koan-kun Tiong-sìn Hiaⁿ-tī, kah Tâi-oân Tōa-sài bô-iân. 2023 nî kiû-kùi, Bī-choân Liông tī 10 goe̍h 19 tit-tio̍h ē-pòaⁿ-kùi koan-kun kah choân-nî-tō͘ sèng-lu̍t tē-it, mā sī Bī-choân ê tē-gō͘-ê kùi-koan-kun, chìn-ji̍p Tâi-oân Tōa-sài. Lo̍h-bóe Bī-choân Liông tī 11 goe̍h 12 ê Tâi-oân Tōa-sài G7 í 6 : 3 phah-iâⁿ Lo̍k-thian Thô-oân, lo̍h-bóe 4 sèng 3 pāi tit-tio̍h tńg--khì Tiong-chit ê thâu-chi̍t-ê Tâi-oân Tōa-sài koan-kun, mā-sī tūi-sú tē-gō͘-ê chóng-koan-kun, lēng-gōa tī 11 goe̍h 4 hō ê Tâi-oân Tōa-sài G1, Bī-choân Liông ê Lâu Ki-hông koh kòng-chhut Tâi-oân Tōa-sài le̍k-sú-siōng thâu-chi̍t-ki chài-kiàn hőng-bú-láng. 2024 nî 3 goe̍h 30 Tiong-hôa Chit-pāng khai-bō͘-chiàn, sī Tiong-hôa Chit-pāng thâu-chi̍t-pái tī Tōa-kī-tàn kí-pān lē-hêng-sài, nn̄g-pêng hun-pia̍t sī Lo̍k-thian Thô-oân kah chêng-chi̍t-tang ê chóng-koan-kun Bī-choân Liông, lóng-chóng 28,618-ê koan-chiòng ji̍p-tiôⁿ, chhiau-kòe Tiong-hôa Chit-pāng khai-bō͘-chiàn siōng-chē koan-chiòng ê kì-lo̍k. 9 goe̍h 29, in-ūi Tiong-sìn Hiaⁿ-tī í 8:5 phah-pāi Lo̍k-thian Thô-oân tit-tio̍h ē-pòaⁿ-kùi koan-kun, Liông-tūi chū-án-ne sit-khì kùi-āu thiau-chiàn-sài ê chu-keh, bô-iân jī-liân-pà. 12 goe̍h 12, Bī-choân Liông kong-pò͘ í 4-tang ê ha̍p-iok ka-siōng kek-lē chióng-kim 4800-bān kā Chu Io̍k-hiân chhiam--lo̍h-lâi, chiâⁿ-chò tūi-sú thâu-chi̍t-ūi FA kiû-oân. Tī chiàn-le̍k tōa-pó͘-kiông chi hā, Bī-choân Liông tī téng-pòaⁿ-kùi tio̍h iōng 5-liân-sèng lâi khai-sí 2025 nî sin--ê kiû-kùi, koh bat tī 5 goe̍h-té í 22-sèng 16-pāi chiām-sî pâi-tī tē-it, tān-sī tī sòa--lo̍h-lâi ê 17-tiôⁿ pí-sài kan-na iâⁿ 5-tiôⁿ, pâi-miâ mā ti̍t-ti̍t-lo̍h, chòe-āu sèng-lu̍t chhun bô 5-siâⁿ, téng-pòaⁿ-kùi pâi tī liân-bêng tē-5. Kùi-tiong soán-siù-hōe Bī-choân Liông tī tē-it-lûn chí-miâ lí-gōa tâu-chhiú N̂g Úi-kia̍t phēng-chhiáⁿ chhiam-iok oân-sêng chù-chheh, hi-bāng ē-tàng tī ē-pòaⁿ-kùi phah-chhut hó--ê sêng-chek chìn-ji̍p kùi-āu-sài, tān-sī kiat-kó chōng-hóng iû-goân sī bô-hó. 9 goe̍h 27, Tiong-sìn Hiaⁿ-tī phah-pāi Lo̍k-thian Thô-oân, Bī-choân Liông ē-pòaⁿ-kùi tô-thài chí-sò͘ kui-lêng, keh-ji̍t tī phah-su Hù-pang Hān-chiòng, Tâi-kǹg iâⁿ Thóng-it, Tiong-sìn iâⁿ Lo̍k-thian ê chōng-hóng chi hā, Bī-choân Liông mā chèng-sek khak-tēng bô-hoat-tō͘ chìn-ji̍p kùi-āu-sài, liân-sòa 2-tang bô kùi-āu-sài thang phah. Lo̍h-bóe Bī-choân Liông 以55-sèng 64-pāi 1-hô pâi tī tē-5.

## Ta̍k-nî Sêng-chek

### Ta̍k-nî Téng Ē Pòaⁿ-kùi kah Choân-nî Chiàn-chek

* (**O͘ chho͘-jī** sī tūi-sú siōng-hó ê sêng-chek)

| Kiû-kùi | Téng-pòaⁿ-kùi | Ē-pòaⁿ-kùi | Choân-nî Chiàn-chek |
| --- | --- | --- | --- |
| Sèng | Pāi | Hô | Sèng-lu̍t | Miâ-chhù | Sèng | Pāi | Hô | Sèng-lu̍t | Miâ-chhù | Sèng | Pāi | Hô | Sèng-lu̍t | Miâ-chhù |
| 1990 | 25 | 20 | 0 | .556 | 2 | 21 | 20 | 4 | .512 | 1 | 52 | 34 | 4 | **.605** | 1 |
| 1991 | 26 | 16 | 3 | .619 | 1 | 20 | 19 | 6 | .513 | 2 | 46 | 35 | 9 | .568 | 2 |
| 1992 | 23 | 20 | 2 | .535 | 2 | 22 | 18 | 5 | .550 | 4 | 41 | 42 | 7 | .494 | 2 |
| 1993 | 26 | 19 | 0 | .578 | 2 | 22 | 21 | 2 | .512 | 3 | 48 | 40 | 2 | .545 | 3 |
| 1994 | 17 | 27 | 1 | .386 | 5 | 19 | 25 | 1 | .432 | 4 | 36 | 52 | 2 | .409 | 5 |
| 1995 | 25 | 25 | 0 | .500 | 3 | 22 | 27 | 1 | .449 | 5 | 47 | 52 | 1 | .475 | 5 |
| 1996 | 25 | 23 | 2 | .521 | 4 | 30 | 20 | 0 | .600 | 1 | 55 | 43 | 2 | .561 | 3 |
| 1997 | 15 | 31 | 2 | .326 | 7 | 31 | 15 | 2 | **.674** | 1 | 46 | 46 | 4 | .500 | 3 |
| 1998 | Tan-it sài-kùi chè | 56 | 48 | 1 | .538 | 3 |
| 1999 | Tan-it sài-kùi chè | 49 | 39 | 4 | .557 | 3 |
| 1999 nî kiû-kùi kiat-sok liáu-āu kái-sàn, 2019 nî tńg--khì kàu Tiong-chit |
| 2020 | Tńg--khì kàu Tiong-chit ê thâu-chi̍t-tang, kan-na tī jī-kun pí-sài |
| 2021 | 22 | 36 | 2 | .379 | 5 | 28 | 31 | 1 | .475 | 3 | 50 | 67 | 3 | .427 | 5 |
| 2022 | 31 | 29 | 0 | .517 | 4 | 26 | 29 | 5 | .473 | 4 | 57 | 58 | 5 | .496 | 3 |
| 2023 | 30 | 27 | 3 | .526 | 2 | **32** | 26 | 2 | .552 | 1 | **62** | 53 | 5 | .539 | 1 |
| 2024 | 26 | 34 | 0 | .433 | 5 | **32** | 28 | 0 | .533 | 2 | 58 | 62 | 0 | .483 | 4 |
| 2025 | 29 | 31 | 0 | .483 | 5 | 26 | 33 | 1 | .441 | 5 | 55 | 64 | 1 | .462 | 5 |

### Kùi-āu-sài Chiàn-chek

| Kiû-kùi | Kùi-āu-sài | Tâi-oân Tōa-sài |
| --- | --- | --- |
| Tùi-chhiú | Sèng | Pāi | Tùi-chhiú | Sèng | Pāi |
| Bī-choân Liông |
| 1990 | bô  | Sam-siong Hó͘ | 4 | 2 |
| 1991 | bô  | Thóng-it Sai | 3 | 4 |
| 1996 | bô  | Thóng-it Sai | 2 | 4 |
| 1997 | bô  | Sî-pò Eng | 4 | 2 |
| 1998 | Thóng-it Sai | 2 | 1 | Heng-lông Gû | 4 | 3 |
| 1999 | Thóng-it Sai | 2 | 1 | Hô-sìn Keng | 4 | 1 |
| 2022 | Tiong-sìn Hiaⁿ-tī | 1 | 3 | bô chìn-kip |
| 2023 | bô  | Lo̍k-thian Thô-oân | 4 | 3 |

## Kiû-oân

| Bī-choân Liông hiān-ia̍h sêng-oân* Hián
* Lūn
* Pian
 |
| --- |
| Kiû-oân | Kàu-liān |
| **Tâu-chhiú 0  Lí Chhiau
* 5  Tân Ú-hun
* 10  Marcelo
* 13  Lîm Pek-iū
* 14  N̂g Úi-kia̍t
* 15  Iûⁿ Gio̍k-siông
* 17  Koeh Hiok-chèng
* 20  Ngô͘ Chùn-kia̍t
* 29  N̂g Khún-thêng
* 33  John Gant
* 37  Gagnon
* 39  Lī Úi-sêng
* 40  Lí Tì-lîm
* 41  Tēⁿ Tián-hō
* 42  Tiō Kéng-êng
* 45  Tân Chì-kia̍t
* 48  Lîm I̍t-ta̍t
* 51  Tiuⁿ Kéng-io̍k
* 52  Woodall
* 54  Ông Pek-iûⁿ
* 55  Chan Jîn-hô
* 56  Tân Úi-hō
* 59  Tân Koàn-úi
* 67  Chô Iū-chê
* 69  Hô Chong-kî
* 70  Lōa Ti-kî
* 71  Lîm Chú-io̍k
* 73  Ngô͘ Sêng-hān
* 74  Tiuⁿ Kun-siú
* 77  Lîm Chú-kia̍t
* 78  Ngô͘ Kun-e̍k
* 90  Ông Tēng-éng
* 95  Mercedes
* 99  Lîm Khái-ui
* 00  Ong Úi-kin
* 124  Sih Io̍k-ta̍t
* 132  Lîm Hông-ûi
* 134  Lîm Hian-ú
* 139  ◎Ngô͘ Tong-lîm
 | **Pó͘-chhiú 9  Lîm Sîn-hun
* 22  Chn̂g Hō-úi
* 63  Chiúⁿ Siàu-hông
* 65  Iâu Koàn-úi
* 123  N̂g Chàn-ûi
* 125  Lâu Iāu-hô

**Lāi-iá-chhiú 4  Giljegiljaw Kungkuan
* 6  Ngô͘ Sêng-hō
* 11  Chu Io̍k-hiân
* 16  N̂g Pek-hô
* 21  Lí Khái-ui
* 23  Lâu Chùn-hūi
* 25  Tiuⁿ Chèng-ú
* 26  Iûⁿ Liām-chó͘
* 36  Lí Tián-gē
* 44  Tân Su-tiōng
* 46  Lâu Ki-hông
* 57  Namoh Iyang
* 61  Ngô͘ Tong-iông
* 72  Chio̍h Siông-ú
* 88  Chiu Úi-hông
* 127  Khó͘ Chú-khiam
* 137  ◎Phoaⁿ Sìn-an
 | **Gōa-iá-chhiú 1  Tân Chú-hô
* 2  Koeh Thian-sìn
* 7  Lîm Hàu-thêng
* 24  Ông Sūn-hô
* 34  Tiuⁿ Iū-bêng
* 50  Chan Sèng-an
* 58  Khó͘ Phok-hông
* 81  Tiuⁿ Iū-ka
* 82  Jiám Hō-lîn
* 133  Chhui Sèng-ín
* 135  Pò͘ Kun-tì
 | **It-kun chóng-kàu-liān 27  Ia̍p Kun-chiong

**It-kun kàu-liān 31  Lîm Tì-sèng (Chō͘-lí táⁿ-kek kàu-liān)
* 43  Navarro (Tâu-chhiú kàu-liān)
* 66  Tiuⁿ Kiàn-bêng (Táⁿ-kek / gōa-iá siú-pī kàu-liān)
* 80  Ông Hō (Chō͘-lí thé-lêng kàu-liān)
* 86  Tân Chì-úi (Lāi-iá siú-pī kàu-liān)
* 91  Koeh Sèng-an (Gû-tiâu tâu-chhiú kàu-liān)
* 93  Khu Chhiong-êng (Siú-se̍k kàu-liān)
* 94  Lâu Ka-hô (Pó͘-chhiú kàu-liān)
* 97  Khu Sè-kia̍t (Thé-lêng kàu-liān)

**Jī-kun chóng-kàu-liān 76  Lâu Êng-hôa

**Jī-kun kàu-liān 12  Tiuⁿ Ka-hō (gōa-iá siú-pī kàu-liān)
* 19  Lô Ka-jîn (Gû-tiâu / ho̍k-kiān tâu-chhiú kàu-liān)
* 32  Ông Eng-phêng (Pó͘-chhiú kàu-liān)
* 53  Ngô͘ Ka-iū (Chō͘-lí táⁿ-kek kàu-liān)
* 68  Lâu Ka-khái (Chō͘-lí thé-lêng kàu-liān)
* 79  Lîm Chong-lâm (Siú-se̍k / lāi-iá siú-pī kàu-liān)
* 83  Phêⁿ Li̍p-giâu (Thé-lêng kàu-liān)
* 89  Siau It-kia̍t (Tâu-chhiú kàu-liān)
* 98  Tân Ka-khu (Chō͘-lí táⁿ-kek / ki-tē kàu-liān)

**Sûn-hôe kàu-liān-thoân 35  Pederson (Kong-kek thóng-tiû kàu-liān / chóng-kàu-liān Hù-chò)
* 87  Kó͘-kiú-pó Kiān-jī (Sûn-hôe thóng-tiû kàu-liān)
* 92  N̂g E̍k-chì (Tâu-chhiú hia̍p-tiau kàu-liān)
 |
| Chù-kha: Ū piau "◎" ê sī chū-chú pôe-hùn soán-chhiú. |

## Chham-khó Chu-liāu